stanford-oval/wikipedia huggingface dataset:
קינולון
קינולונים וחסר באנזים G6PD

בעבר מקובל היה בספרות הרפואית כי מתן קינולונים בעייתי בחולים הסובלים מחסר באנזים Glucose-6-Phosphate Dehydrogenase. 
לאזהרה זו נודעה חשיבות מיוחדת בשל שכיחות גבוהה של המוטציה הים-תיכונית בתתי אוכלוסיות מסוימות בישראל, כערבים ויהודים-כורדים. 
בשנת 2011 פרסמו במשותף האיגוד הישראלי לרפואת ילדים, האיגוד הישראלי לפרמקולוגיה קלינית והאגף להבטחת איכות של ההסתדרות הרפואית בישראל קווים מנחים (guidelines) הקובעים כי במינונים הטיפוליים אין סכנה במתן קינולונים לאנשים עם חסר באנזים G6PD.
הערות שוליים

↑  Center for Drug Evaluation and Research, FDA Drug Safety Communication: FDA advises restricting fluoroquinolone antibiotic use for certain uncomplicated infections; warns about disabling side effects that can occur together, FDA, 2019-02-09
↑  הנחיות קליניות מעודכנות לטיפול תרופתי באנשים חסרי אנזים G6PD (עמ' 22), ‏2011 (ארכיון)
| --- | --- |
בקרת זהויות :  NLI: 987007534435805171  BnF: cb12111696k (data)  GND: 4217839-3  LCCN: sh88006460 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ראול קופלמן

| --- | --- |

 לידה:  21 באוקטובר 1933 וינה, אוסטריה אוסטריה
 פטירה:  20 ביולי 2023 (בגיל 89) אן ארבור, מישיגן, ארצות הברית ארצות הברית
 עיסוק:  כימאי פיזיקלי, ביופיזיקאי, ננוטכנולוג
 מקום לימודים:  הטכניון - מכון טכנולוגי לישראל  אוניברסיטת קולומביה
 מנחה לדוקטורט:  ראלף הלפורד
 מוסדות:  אוניברסיטת מישיגן
 פרסים והוקרה:  עמית גוגנהיים (1995) 
 תרומות עיקריות
 פיתוח אלגוריתם חושן-קופלמן, תרומות חלוציות בננוטכנולוגיה
 
ראול קופלמן (21 באוקטובר 1933 – 20 ביולי 2023) היה כימאי פיזיקלי, ביופיזיקאי וחלוץ ננוטכנולוגיה ישראלי-אמריקאי שכיהן כפרופסור מן המניין באוניברסיטת מישיגן. נודע גם בזכות פיתוח אלגוריתם חושן-קופלמן (אנ').
קורות חיים

ראול קופלמן נולד בווינה, בן ליוסף וקלרה-חיה. בהיותו כבן 5 וכשנה לאחר האנשלוס, עלה עם משפחתו לארץ ישראל, ובתחילה התגוררו בירושלים מספר חודשים.
למד בבית הספר העממי תל נורדוי בתל אביב, ובהיותו בכיתה ו' קיבל בהשאלה ממורהו למדעים ספרון בגרמנית שעסק בניסויים כימיים. הוא הקים יחד עם כמה מחבריו לכיתה מעבדת כימיה ביתית בה ביצעו ניסויים שונים. לימים הפכו חברי המועדון, אסא ליפשיץ ויהושע יורטנר, לפרופסורים לכימיה. היה בוגר המחזור השני של תיכון עירוני א' לאמנויות.
למד בטכניון לתואר ראשון בכימיה והנדסה כימית (1956) ולתואר שני בכימיה (1957). בהמשך נסע לארצות הברית ללימודי תואר שלישי בכימיה באוניברסיטת קולומביה, בהנחיית פרופ' ראלף הלפורד, והשלים את לימודיו ב-1960. שהה כעמית בתר דוקטורט באוניברסיטת הרווארד בהנחיית פרופ' ויליאם קלמפרר.
בראשית שנות ה-60 שימש כמרצה לכימיה בטכניון וכעמית מחקר בכיר במכון הטכנולוגי של קליפורניה (לצד פרופ' וילס רובינסון).
ב-1966 התקבל כחבר סגל באוניברסיטת מישיגן, ובה כיהן למעלה מיובל שנים עד לפטירתו.
מחקר

במרוצת השנים, קופלמן הנחה והדריך חוקרים רבים בתחומי הכימיה, הנדסה ביו-רפואית, פיזיקה יישומית ועוד. עם התלמידים שעברו אצלו כמרצה נמנים חתני פרס נובל: אריק בציג, רואלד הופמן, ריצ'רד סמולי ואריה ורשל. פרופ' רחלה פופובצר מאוניברסיטת בר-אילן הייתה עמיתת בתר-דוקטורט בקבוצתו.
הוא היה שותף לחיבורם של כ-600 פרסומים מדעיים, היה מחברם של מספר ספרים וחתום על מספר פטנטים. מאמריו זכו ללמעלה מ-30,000 ציטוטים ובעל h-index של 89.
בין מחקריו הבולטים לאורך השנים: אלגוריתם חושן-קופלמן – אלגוריתם פשוט ויעיל לתיאור של צברים על פני רשת של תאים; מאמרים חלוציים בתחום הננוטכנולוגיה, אשר פורסמו בשלב כה מוקדם, עד כי העורכים נאלצו להסיר את המילה "ננו", שטרם התהוותה כמושג מקובל; שימוש בסיבים אופטיים עבור אופטיקת שדה קרוב ומדידות בין-תאיות; חקר מקורות אור אשר גודלם קטן מאורך הגל שהם פולטים. כמו כן, תרם מספר תגליות בחקר ננו-חיישנים וננו-רפואה, וגילה את השדה החשמלי החזק ביותר שקיים בתאים חיים.
חיים אישיים

קופלמן היה נשוי לחווה (לבית בלודק) מ-1955 עד לפטירתה ב-2017, ואב לשלושה.
התגורר באן ארבור, מישיגן, שם גם נפטר.
פרסים והוקרה

עמית גוגנהיים (1995)
פרס החברה האמריקאית לכימיה ע"ש מורלי (1997)
פרס הכימיה האנליטית של פיטסבורג (2011)
פרס הממציאים הגדול של קולגיאט (2002)
פרס החטיבה לכימיה אנליטית של החברה האמריקאית לכימיה (2005)
פרופסורה מיוחדת ע"ש ריצ'רד סמולי (2006)
פרס החברה האמריקאית לפיזיקה ע"ש ליידי דייוויס
עמית החברה האמריקאית לחדשנות במדע
פרס ויליאם פולברייט
פרס המכונים הלאומיים לבריאות
פרס היצירתיות של הקרן הלאומית האמריקאית למדע
הרצאה ע"ש אטר במדעי החומרים, אוניברסיטת מינסוטה
הערות שוליים

1 2 3 4 5 6 7  Raoul Kopelman Festschrift, ACS, ‏1994-07-28
↑  פרופ' ראול קופלמן ז"ל, באתר אבלים, ‏24 ביולי 2023
↑  רשימת מוסמכי הטכניון, באתר הארץ, ‏27 בנובמבר 1957
↑  אהרן פריאל, פיתוח ישראלי יאפשר ייצור מיקרוסקופים חדשים, באתר מעריב, ‏1 במרץ 1990
↑  פרסום נשואין, באתר הצופה, ‏30 באוגוסט 1955
↑  Raoul Kopelman Obituary, Legacy
| --- | --- |
בקרת זהויות :  ISNI: 0000 0003 9398 9382  NTA: 123496489  ORCID: 0000-0002-7770-8272  VIAF: 288435083   WorldCat (עם VIAF): 288435083
רוברט מ. ווקר

רוברט מייקל ווקר (באנגלית: Robert Michael Walker;‏ נולד ב-14 בספטמבר 1948) הוא פקיד ממשל אמריקאי לשעבר, שכיהן כמזכיר הצבא של ארצות הברית בפועל בין השנים 1997–1998.
ביוגרפיה

רוברט ווקר נולד במרטין, טנסי. הוא למד באוניברסיטת טנסי. בין השנים 1969–1976 הוא עבד כעוזר לחבר בית הנבחרים של ארצות הברית, הדמוקרטי ג'ו ל. אווינס.
ב-1977 הוא הצטרף לצוותו של הסנאטור ג'ים סאסר. במהלך שנות ה-70 הוא שירת במסגרת המשמר הלאומי של ארצות הברית, בטנסי ובמחוז קולומביה.
בין השנים 1978–1993 שימש ווקר כחבר צוות מקצועי של ועדת ההקצבות של הסנאט וכראש הצוות של תת-הוועדה לבינוי צבאי.
ב-1993 מינה אותו הנשיא ביל קלינטון כסגן מזכיר הצבא למתקנים, לוגיסטיקה וסביבה ובתפקיד זה הוא שימש עד 1997. באותה שנה הוא מונה כתת-מזכיר הצבא ובתפקיד זה הוא כיהן מנובמבר 1997 ועד אוקטובר 1998. מינואר ועד יולי 1998 הוא כיהן כמזכיר הצבא בפועל.
בשנים 1998–1999 הוא שימש כסגן מנהל הסוכנות הפדרלית לניהול מצבי חירום. לאחר מכן ועד ספטמבר 2000 הוא שימש כתת-המזכיר לענייני חיילים משוחררים בפועל לענייני הנצחה. באותה עת אושר מינויו לתפקיד זה כמינוי קבוע והוא כיהן בו עד ינואר 2001.
הערות שוליים

↑  Nominations of Robert M. (Mike) Walker and Kenneth Prewitt: Hearing Before the Committee on Governmental Affairs, United States Senate, One Hundred Fifth Congress, Second Session, on the Nominations Robert M. (Mike) Walker, to be Deputy Director, Federal Emergency Management Agency, and Kenneth Prewitt, to be Director, Bureau of the Census, September 17, 1998
| --- | --- |
בקרת זהויות :  NLI: 987007444939105171  PLWABN: 9810619379005606  BNE: XX1025820  ISNI: 0000 0001 1450 0397  LCCN: n81051994  LNB: 000003287  NKC: mzk2003197328  NLG: 275442  VIAF: 84557271   WorldCat (עם VIAF): 84557271
רוסתווי (מועדון כדורגל)

מועדון הכדורגל רוּסְתָּווִי (בגאורגית: საფეხბურთო კლუბი რუსთავი) היא קבוצת כדורגל מהעיר רוסתווי, אחת מקבוצות הכדורגל המובילות בגאורגיה, ששיחקה בליגת העל הגאורגית. מגרשה הביתי הוא אצטדיון פולאדי (אנ'). עם איחודה של הקבוצה עם מועדון הכדורגל טביליסי בשנת 2006 זכתה הקבוצה לראשונה באליפות ליגת העל הגאורגית בשנת 2007.
היסטוריה

הקבוצה נוסדה בשנת 1948 בשם מטלורג רוסתווי בעידן הסובייטי. מרכז פעילותו העסקית של הבעלים של הקבוצה, מפעל מתכות ברוסתווי (רוסתווי הוא מרכז ייצור המתכת בגאורגיה). ומכאן מגיע ה"מטלורג" בשם הקבוצה. היא שיחקה בליגת העל הגאורגית עד לשנת 2003 בה ירדה ליגה לליגה הלאומית הגאורגית (אנ'). במהלך תקופה זו זכתה הקבוצה באליפות גאורגיה הסובייטית ארבע פעמים. במהלך תקופה זו שינת הקבוצה את שמה מספר פעמים. ב-1 במרץ 1990 שונה שם הקבוצה ממטלורג רוסתווי לגוֹרוֹדָה רוסתווי. ביולי 1993 שונה מגורודה רוסתווי למטלורג רוסתווי. ביולי 1998 שונה ממטלורג רוסתווי לגוֹרוֹדָה רוסתווי וגם גורודה 2000 רוסתווי מאוחר יותר. ביולי 2003 שונה שם הקבוצה ל"מועדון הכדורגל רוסתווי".
על מנת שהקבוצה תמשיך לשחק בליגת העל הגאורגית אוחדה הקבוצה, בשנת 2006, עם מועדון הכדורגל טביליסי (אנ'), קבוצה ששיחקה בליגת העל הגאורגית. הקבוצה החדשה, שנוסדה באופן רשמי ב-8 ביולי 2006,  נקראה "מועדון הכדורגל אולימפי רוסתווי". הבכיר מבין שני מייסדי הקבוצה תֵּמוּר אוּגוּלָאווָה ויתר על ההצטרפות לקבוצה החדשה והעביר את חלקו למייסד השותף מַמּוּקָה גּוּגֵשַׁשְׁווִילִי, שהחליט למכור את המועדון. הקבוצה נרכשה, תוך זמן קצר, על ידי הספונסר הערבי-אנגלי של קבוצת דינמו בתומי, עלי פארי (ალი პარი), שרצה קודם לכן לייסד קבוצת כדורגל חדשה שבסיסה בטביליסי. ביולי 2008 בוטל האיחוד ומועדון הכדורגל טביליסי התפצל מהקבוצה.
בשנת 2007, כבר בעונתה הראשונה של הקבוצה החדשה, תחת המאמן רוואז דזודזואשווילי, זכתה הקבוצה באליפות גאורגיה כשהגיעה למקום הראשון בליגת העל. מעל לדינמו טביליסי שדורגה במקום השני. בעקבות הזכייה העפילה לסיבוב המוקדמות הראשון של ליגת האלופות, בו הודחה על ידי אסטנה מקזחסטן. בשנת 2010 זכתה הקבוצה שוב באליפות גאורגיה.
בשנת 2011 הוחזר שם הקבוצה לשמה המקורי "מועדון הכדורגל מֵטָלוּרְג רוסתווי". ולאחר מכן שונה שם הקבוצה שוב למועדון הכדורגל רוסתווי.
בעונת 2012/13 מאמן ראשי של הקבוצה היה גיאורגי קיפיאני.
בעונה 2015/16 ירדה הקבוצה ליגה ללליגה הלאומית הגאורגית (אנ').
תארים

אליפות הליגה הגאורגית (2): 2007 ו-2010
מקום שני בליגת העל הגאורגית (1): 2012
מקום שלישי בליגת העל הגאורגית (4): 1990, 1992, 2009, 2011
הסופר קאפ הגאורגי (אנ') (1): 2010
השתתפות בגמר הסופר קאפ הגאורגי (אנ') (2): 2007, 2010
הגביע הגאורגי (2): 1994, 2009
גביע הליגה הלאומית הגאורגית (אנ') (1): 2017
אליפות הליגה האזורית של גאורגיה הסובייטית (2): 1959, 1979
הערות שוליים

1 2  דף פייסבוק ישן של הקבוצה
רומן לוב

| --- | --- |

רומן לוב בטקס פרסי "הד" לשנת 2013
 לידה:  2 ביולי 1990 (בן 34) דיסלדורף, גרמניה גרמניה
 מוקד פעילות:  אירופה
 תקופת הפעילות:  מ-2011
 עיסוק:  זמר, כותב שירים
 סוגה:  פופ, פופ-רוק, פופ אלטרנטיבי, רוק אנד רול
 שפה מועדפת:  גרמנית 
 חברת תקליטים:  יוניברסל מיוזיק גרופ
 http://romanlob.de/
 פרופיל ב-IMDb
 חתימה:  
 
רומן לוב (בגרמנית: Roman Lob, נולד ב-2 ביולי 1990) הוא זמר גרמני. בינואר ובפברואר 2012 השתתף לוב בתוכנית הריאליטי הגרמנית שהקנתה לו השתתפות באירוויזיון 2012 עם השיר Standing Still.
קריירה > התחלה מוקדמת (2007-2012)

בשנת 2007 לוב השתתף בפורמט הגרמני לאמריקן איידול - Deutschland sucht den Superstar. לוב נאלץ להפסיק את השתתפותו בתוכנית למרות שהיה פייבוריט לזכייה, עקב זיהום במיתרי הקול. לוב פרש מהתוכנית בשלב עשרים הגדולים.
בשנת 2008, רומן לקח חלק בתחרות קדם האירוויזיון הגרמני, במטרה לייצג את גרמניה באירוויזיון 2008 בבלגרד כחלק מלהקת הנוער P12G. שירם "When The Boys Come" לא נבחר לעלות לגמר התחרות ואלו הודחו בחצי הגמר.
קריירה > אירוויזיון וגלי המשך (2012 - )

ב-16 בפברואר 2012 זכה לוב בקדם האירוויזיון הגרמני "Unser Star für Baku" וייצג את גרמניה באירוויזיון 2012. הוא קיבל 110 נקודות והתמקם במקום השמיני. ההופעה באירוויזיון הפכה אותו לאמן מוכר בגרמניה.
הערות שוליים

↑  DSDS: Roman Lob scheidet aus, ריין זייטונג
↑  ורוניקה פולי, Industriemechaniker mit Hang zur Bühne, אתר האירוויזיון
↑  "Zweiter Anlauf: Roman Lob fährt zum ESC!", שלאגר, 16 בפברואר 2012
| --- | --- |
בקרת זהויות :  GND: 102415582X  ISNI: 0000 0003 7494 7013  MusicBrainz: eca90009-116a-40f6-b4ec-85e7d7af2153  VIAF: 251333037   WorldCat (עם VIAF): 251333037
רזבאן פלוראה

רזבאן-יונוץ פלוראה (רומנית: Răzvan-Ionuţ Florea, היגוי רומני: פלוריה, נולד ב-29 בספטמבר 1980) הוא שחיין עבר רומני. הוא בעל מדליית ארד מאולימפיאדת אתונה (2004) והגבר הרומני הראשון שזכה במדליה אולימפית בשחייה.
ביוגרפיה

פלוראה נולד בקונסטנצה. הוא החל לשחות בגיל 6, בבריכת הארמון לילדים, תחת הדרכתו של דומיטרו לונגו. הוא התגבר על המגבלה שממנה סבל, משקל עודף, והצליח להתקדם במהירות בשחייה. ב-1988 הוא זכה ב-11 תחרויות לגילו באזור מגוריו. ב-1991 הוא זכה באליפות הלאומית לגילאי 10 - 11 וקבע שני שיאים לאומיים במשחה 50 מטר פרפר לגיל 11 ו-12. ב-1995 ערך את הופעת הבכורה שלו בקבוצת השחייה הלאומית לנוער של רומניה וב-1998 נבחר לנבחרת הלאומית בשחייה של רומניה למשחקים האולימפיים. בין השנים 1996–2000 הוא קבע 25 שיאים לאומיים חדשים בשחייה.
באולימפיאדת סידני (2000) סיים פלוראה במקום שישי במשחה 200 מטר גב בתוצאה של 1:59.05 דקות. נוסף לכך, הוא סיים במקום 22 במשחה ל-100 מטר גב בתוצאה של 56.35 שניות ובמקום תשיעי במשחה שליחים 4x200 מטר חופשי בתוצאה של 7:24.06 דקות. כשחיין שלישי הוא קבע ב"זינוק שליחים" תוצאה של 1:52.85 דקות. שנה לאחר מכן, סבל מבעיות בריאות שהופיעו אצלו, אבל אט אט חזר להתחרות ברמה הבינלאומית.
באליפות אירופה בשחייה שנערכה בברלין, גרמניה בשנת 2002, סיים פלוראה במקום החמישי במשחה ל-200 מטר גב בתוצאה של 1:59.47 דקות.
בתחרות גביע העולם שנערכה בסטוקהולם שוודיה, בשנת 2003 זכה פלוראה במדליית כסף במשחה ל-200 מטר גב. כמו כן, הוא קבע שיא לאומי רומני במשחה ל-100 מטר גב.
בתחילת שנת 2004 זכה פלוראה ב-3 מדליות זהב בניו יורק ובריו דה ז'ניירו (בפברואר), וקבע 4 שיאים לאומיים חדשים.
באליפות אירופה בשחייה שנערכה במדריד, ספרד במאי אותה שנה זכה פלוראה במדליית כסף במשחה ל-200 מטר גב בתוצאה של 1:58.00 דקות.
בסבב תחרויות שחייה "מר נוסטרום" (מונקו, ברצלונה, קנט ורומא) שנערך ביוני אותה שנה זכה פלוראה ב-6 מדליות זהב וב-2 מדליות כסף, שהובילו אותו לזכות במקום השני בדירוג הכללי של הסבב.
ביוגרפיה > אירוע השיא

באולימפיאדת אתונה (2004) זכה פלוראה במדליית ארד במשחה ל-200 מטר גב בשיא לאומי רומני חדש של 1:57.56 דקות. נוסף לכך, הוא סיים במקום עשירי במשחה ל-100 מטר גב בתוצאה של 55.27 שניות.
באליפות העולם בשחייה שנערכה במונטריאול, קנדה בשנת 2005 סיים פלוראה במקום הרביעי במשחה ל-200 מטר גב בשיא לאומי רומני של 1:57.03 דקות, 3 מאיות השנייה איטי ממדליית ארד.
באליפות אירופה בשחייה שנערכה בבודפשט, הונגריה בשנת 2006 זכה פלוראה במדליית ארד במשחה ל-200 מטר גב בתוצאה של 1:57.83 דקות.
באליפות אירופה בשחייה שנערכה באיינדהובן, הולנד בשנת 2008 זכה פלוראה במדליית ארד במשחה ל-200 מטר גב בתוצאה של 1:57.53 דקות.
באולימפיאדת בייג'ינג (2008) סיים פלוראה במקום שביעי במשחה ל-200 מטר גב בתוצאה של 1:56.52 דקות. בשלב חצי הגמר הוא קבע תוצאה של 1:56.45 דקות. נוסף לכך, הוא סיים במקום 20 במשחה ל-100 מטר גב בתוצאה של 54.89 שניות ובמקום 13 במשחה שליחים 4x100 מטר מעורב בתוצאה של 3:38.00 דקות. את סגנון הגב הוא שחה בתוצאה של 54.81 שניות.
בשנת 2010 פרש משחייה תחרותית והחל לאמן שחייה.
הישגים ותארים

פלוראה זכה ב-100 תוארי אליפות שונים של רומניה וקבע 57 שיאים לאומיים.
הערות שוליים

↑  Swimming at the 2000 Summer Olympics – Men's 200 metre backstroke (ויקיפדיה באנגלית)
קרפדה במאורה

| --- | --- |

 
 מאכלים
 סוג:  מנה 
 מוצא:  הממלכה המאוחדת 
 מרכיבים עיקריים:  נקניק, פודינג יורקשייר, רוטב בשר עם בצל 
 
קרפדה במאורה הוא מאכל מסורתי של המטבח האנגלי עשוי נקניקיות אפויות בבלילת פודינג יורקשייר, המוגש לרוב לצד ירקות ורוטב בשר עם בצל, לעיתים גם עם מחית תפוחי אדמה או טוגנים.
מקור שמו של המאכל אינו ודאי. בין השאר נטען כי השם מתאר את מראהו של המאכל, הנראה כקרפדה המציצה מהמאורה. אמנם המאכל כפי שהוא מוגש היום אינו נראה כך, אך במקורו לא הוכן מנקניקיות אלא ממגוון סוגי  בשר (בין השאר בשר בקר, בשר כבש, כליות ועוד) שהונחו במרכז הבלילה, וניתן היה לדמותו לקרפדה האורבת לציד, כשרק חלק מגופה גלוי מחוץ למאורה.
הכנת המאכל מצריכה הלהטת תבנית אפייה בתנור, הכנסת הנקניקיות והבלילה לתבנית הלוהטת ואפייה למשך כמחצית שעה.
הערות שוליים

↑  Heritage Dish ... Toad In The Hole, באתר: The British Food Trust
↑  TOAD-IN-THE-HOLE, באתר: world widew ords
קרפדה (סוג)

| קרפדה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: קרפדיים
סוג:: קרפדה
שם מדעי
 Bufo ‏לאורנטי, 1768

קרפדה (בלטינית: bufonem emittunt) הוא סוג במשפחת הקרפדיים אשר בסדרת חסרי הזנב. בסוג זה נכללים יותר מ-250 מינים של 'קרפדות אמיתיות'. סוג הקרפדה הוא סוג קוסמופוליטי, ומיניו מסוגלים לחיות בתנאים קשים. אף על פי כן, הם אינם חיים בקוטב הצפוני, באוסטרליה (למעט קרפדת הקנים, Bufo marinus), בגינאה החדשה ובאיים הסמוכים.
המינים בסוג זה הם בעלי מראה חסון ורגליים קצרות, עובדה שהופכת את הניתור שלהם לחלש יחסית לזה של הצפרדעים. כמו יתר חברי משפחת הקרפדיים, הם חסרים זנב ושיניים. האישונים שלהם אופקיים. עורם נוטה להיות עבה ומחוספס, יבש ומכוסה יבלות. בכפות רגליהן הקדמיות אין קרומי שחייה, ולכן האצבעות חופשיות לנוע. לעומת זאת, בכפות הרגליים האחוריות קיימים קרומי שחייה, אולם הם קטנים. הנחיריים של מיני הקרפדה נמצאים בצדדים. עצם החזה שלהם רחבה, ועשויה מרקמה סחוסית. הביצים שלהם, בדומה לשל יתר הקרפדיים, מוטלות בשרוכים (מין שרשראות).
מינים

Bufo ailaoanus
Bufo aspinius
Bufo bankorensis
קרפדה מצויה (Bufo bufo)
Bufo cryptotympanicus
Bufo eichwaldi
קרפדה גרגריזנס (Bufo gargarizans)
Bufo japonicus
Bufo luchunnicus
Bufo menglianus
קרפדת קנים (Bufo marinus)
Bufo pageoti
קרפדה זהובה (Bufo periglenes) - נכחדה
Bufo spinosus
Bufo stejnegeri
Bufo torrenticola
Bufo tuberculatus
Bufo tuberospinius
Bufo verrucosissimus
קרפדה ירוקה (Bufo viridis)
קרפדה אמריקאית (Bufo americanus).
קרל פרידריך, דוכס סקסוניה-מיינינגן

ארנסט לודוויג השני, דוכס סקסוניה-מיינינגן (בגרמנית: Karl Friedrich, von Sachsen-Meiningen;‏ 18 ביולי 1712 – 28 במרץ 1743) היה דוכס סקסוניה-מיינינגן בין השנים 1729–1743.
ביוגרפיה

קרל פרידריך נולד ב-18 ביולי 1712 במיינינגן שהשתייכה לדוכסות סקסוניה-מיינינגן, לארנסט לודוויג הראשון, דוכס סקסוניה-מיינינגן, ולדורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס.
בשנת 1724 מת אחיו יוזף ברנהרד, נסיך הכתר של סקסוניה-מיינינגן, ואחיו ארנסט לודוויג מונה לנסיך הכתר. שבעה חודשים לאחר מכן מת אביו ארנסט לודוויג הראשון, דוכס סקסוניה-מיינינגן, וארנסט לודוויג עלה לשלטון במקומו, אולם מכיוון שהיה קטין, מונו דודיו פרידריך וילהלם ואנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון קרל פרידריך, תוך שדודיו ממשיכים לכהן כעוצרים עד לשנת 1733.
קרל פרידריך לא נישא ולא היו לו ילדים, ומשום כך לאחר מותו ב-28 במרץ 1743, עלה לשלטון במקומו דודו פרידריך וילהלם, דוכס סקסוניה-מיינינגן.
רוברט לפקוביץ'

| --- | --- |

 לידה:  15 באפריל 1943 (בן 81) הברונקס, ארצות הברית 
 ענף מדעי:  ביוכימיה 
 מקום לימודים:  אוניברסיטת קולומביה  תיכון ברונקס למדעים  המכללה לרופאים וכירורגים של אוניברסיטת קולומביה  אוניברסיטת דיוק 
 מוסדות:  אוניברסיטת דיוק 
 תלמידי דוקטורט:  בריאן קובילקה 
 פרסים והוקרה:  פרס נובל לכימיה (2012)  מדליית ג'סי סטיבנסון קובלנקו (2001)  פרס שאו במדעי החיים ורפואה (2007)  פרס לואיס וארתור לוסיאן למחלות קרדיווסקולריות (2000)  פרס פרד קונרד קוך (2001)  עמית באגודה האמריקאית לקידום המדע (2013)  פרס קרוליינה הצפונית למדע (1987)  הרצאת  ג'ורג' מ. קובר (2006)  מדליית ג'ורג' מ. קובר (2011)  פרס קרן רוברט וקלייר פסראו לתרומות ייחודיות למחקר קרדיווסקולרי (2001)  פרס חזית הידע של קרן BBVA (2009)  המדליה הלאומית למדעים (2007)  פרס קרן גיירדנר הבינלאומי (1988)  Scientific Grand Prize of the Lefoulon-Delalande Fondation (2003)  פרס ג'ון אבל (1978)  Endocrine Regulation Prize (2003)  פרס המרכז הרפואי אלבני (2007)  פרס בריסטול-מאיירס סקוויב למחקר קרדיווסקולרי (1992)  פרס ג'ון ג'יי 
 www.lefkolab.org
 
רוברט לפקוביץ', 2012
רוברט ג'וזף לפקוביץ' (באנגלית: Robert Joseph Lefkowitz; נולד ב-15 באפריל 1943) הוא רופא-ביוכימאי אמריקאי יהודי המוכר בשל עבודתו על קולטנים המצומדים לחלבון G ועליה זכה בפרס נובל לכימיה לשנת 2012 ביחד עם בריאן קובילקה, תלמידו לשעבר.
קורות חיים

לפקוביץ' נולד בניו יורק וסיים את התואר הראשון באוניברסיטת קולומביה ב-1962. הוא סיים את התואר בבית הספר לרפואה של אוניברסיטת קולומביה ב-1966 עם תואר MD. לאחר עבודה של מספר שנים כעוזר מחקר במכונים הלאומיים לבריאות בין השנים 1968–1970.
בין השנים 1970–1973 הוא עבד במחקר באוניברסיטת הרווארד ובבית החולים הכללי מסצ'וסטס. הוא השלים את התמחותו במחלות קרדיו-ואסקולריות ב-1973 ומונה לפרופסור לרפואה ולביוכימיה במרכז הרפואי של אוניברסיטת דיוק.
הוא היה חוקר במכון הרפואי הווארד יוז מאז 1976 וכן חוקר באגודת הלב האמריקנית בשנים 1973–1976.
לפקוביץ' החל להשתמש ברדיואקטיביות ב-1968 כדי לעקוב אחר חיישני התאים. הוא קשר איזוטופים של יוד למספר הורמונים והודות לקרינה הוא הצליח לחשוף כמה קולטנים, בהם הקולטן לאדרנלין: β-adrenergic receptor. הצוות בראשותו הוציא את הקולטן מדופן התא והם הצליחו להבין את הבסיס לפעולתו.
הצוות השיג את הצעד הבא במהלך שנות השמונים. החוקר החדש בקבוצה, קובילקה, קיבל על עצמו את האתגר לבודד את הגן המקודד את קולטן β-adrenergic receptor, מהגנום האנושי העצום. הוא פיתח גישה שאפשרה לו להשיג את המטרה. כאשר החוקרים ניתחו את הגן, הם גילו כי הקולטן דומה מאוד לקולטן הלוכד אור בעין. הם הבינו כי מדובר במשפחה של קולטנים הנראית ומתפקדת באורח דומה. משפחה זו מוכרת כקולטנים מצומדים לחלבון G. כאלף גנים כבר קודדו עבור קולטנים אלו, לדוגמה הקולטנים החשים את האור, את הטעם, את הריח, את האדרנלין, את ההיסטמין, את הדופמין ואת הסרוטונין. כמחצית מהתרופות משיגות את ההשפעה שלהם באמצעות קולטנים מצומדים לחלבון G.
בשנת 2007 זכה במדליה הלאומית למדעים ובפרס שאו בתחום מדעי החיים ורפואה, בשנת 2009 זכה בפרס חזית הידע, ובשנת 2012 זכה עם פרופסור בריאן קובילקה מארצות הברית בפרס נובל לכימיה.
הערות שוליים

↑  אסף שטול-טראורינג, פרס נובל בכימיה לחוקרים שחשפו פעילות הקולטנים בגוף, באתר הארץ, 10 באוקטובר 2012
| זוכי פרס נובל לכימיה |
| --- | --- | --- |
| 1901–1925 | ואן 'ט הוף (1901) • פישר (1902) • ארהניוס (1903) • רמזי (1904) • פון באייר (1905) • מואסאן (1906) • בוכנר (1907) • רתרפורד (1908) • אוסטוולד (1909) • וולך (1910) • קירי (1911) • גריניאר, סבטייה (1912) • ורנר (1913) • ריצ'רדס (1914) • וילשטאטר (1915) • לא הוענק (1916–1917) • הבר (1918) • לא הוענק (1919) • נרנסט (1920) • סודי (1921) • אסטון (1922) • פרגל (1923) • לא הוענק (1924) • ז'יגמונדי (1925) |  |
| 1926–1950 | סוודברג (1926) • וילנד (1927) • וינדאוס (1928) • הרדן,  פון אוילר-שלפין (1929) • פישר (1930) • בוש,  ברגיוס (1931) • לאנגמיור (1932) • לא הוענק (1933) • יורי (1934) • פרדריק ז'וליו-קירי, אירן ז'וליו-קירי (1935) • דביי (1936) • הוורת', קארר (1937) • קון (1938) • בוטנאנדט, רוז'יצ'קה (1939) • לא חולק (1940–1942) • דה הוושי (1943) • האן (1944) • וירטאנן (1945) • סאמנר, נורתרופ, סטנלי (1946) • רובינסון (1947) • טיסליוס (1948) • ג'יוק (1949) • דילס, אלדר (1950) |  |
| 1951–1975 | מקמילן, סיבורג (1951) • מרטין, סינג' (1952) • שטאודינגר (1953) • לינוס פאולינג (1954) • ויניו (1955) • הינשלווד, סמיונוב (1956) • טוד (1957) • סנגר (1958) • היירובסקי (1959) • ליבי (1960) • קלווין (1961) • פרוץ, קנדרו (1962) • ציגלר, נטה (1963) • הודג'קין (1964) • וודוורד (1965) • מוליקן (1966) • אייגן, נוריש, פורטר (1967) • אונסאגר (1968) • ברטון, האסל (1969) • ללואר (1970) • הרצברג (1971) • אנפינסן, מור, סטיין (1972) • פישר, וילקינסון (1973) • פלורי (1974) • קורנפורת', פרלוג (1975) |  |
| 1976–2000 | ליפסקומב (1976) • פריגוז'ין (1977) • מיטשל (1978) • בראון, ויטיג (1979) • ברג, גילברט, סנגר (1980) • פוקוי, הופמן (1981) • קלוג (1982) • טאובה (1983) • מריפילד (1984) • האופטמן, קרל (1985) • הרשבאך, לי, פולני (1986) • קראם, להן, פדרסן (1987) • דייזנהופר, הובר, מישל (1988) • אלטמן, צ'ק (1989) • קורי (1990) • ארנסט (1991) • מרקוס (1992) • מוליס, סמית' (1993) • אולה (1994) • קרוצן, מולינה, רולנד (1995) • סמולי, קורל, קרוטו (1996) • בויר, ווקר, סקואו (1997) • קוהן, פופל (1998) • זוויל (1999) • היגר, מקדיארמיד, שירקאווה (2000) |  |
| 2001 ואילך | נולס, נויורי (2001) • ויטריך, פן, טנקה (2002) • אגרה, מק'קינון (2003) • צ'חנובר, הרשקו, רוז (2004) • שובן, גרבס, שרוק (2005) • קורנברג (2006) • ארטל (2007) • שיממורה, צ'לפי, טסיין (2008) • יונת, רמאקרישנן, סטייץ (2009) • הק, נגישי, סוזוקי (2010) • שכטמן (2011) • לפקוביץ', קובילקה (2012) • ורשל, קרפלוס, לויט (2013) • בציג, הל, מורנר (2014) • לינדל, מודריץ', סנקאר (2015) • סטודרט, סובאז', פרינחה (2016) • דובושה, פרנק, הנדרסון (2017)  • ארנולד, סמית', וינטר (2018) • גודאינף, ויטינגהאם, יושינו (2019) • שרפנטייה, דאודנה (2020) • ליסט, מקמילן (2021) • ברטוצי, מלדל, שארפלס (2022) • יקימוב, בוונדי, ברוס (2023) • בייקר, ג'מפר, הסביס (2024) |  |
| --- | --- |
בקרת זהויות :  NLI: 987007434720905171  GND: 1209586576  ISNI: 0000 0001 1074 3869  LCCN: n78042146  NKC: nlk20040155774  NTA: 067668240  ORCID: 0000-0003-1472-7545  SNAC: w69h4c19  SUDOC: 131293249  VIAF: 84862396   WorldCat (עם VIAF): 84862396
רוברטו פרננדס

רוברטו "רוברט" פרננדס בונייו (בספרדית: Roberto "Robert" Fernández Bonillo, נולד ב-5 ביולי 1962) הוא כדורגלן עבר ספרדי ומאמן ומנהל טכני בהווה. פרננדס, שקריירת המשחק שלו שהייתה בעיקר בשנות ה-80 וה-90 של המאה ה-20, שיחק במספר קבוצות בולטות בספרד כגון ולנסיה, ברצלונה וויאריאל. לאורך 15 עונות בליגת העל הספרדית הבקיע פרננדס 95 שערים ב-439 משחקים בהם שותף. כמו כן, שיחק פרננדס 29 פעמים במדי נבחרת ספרד, עמה השתתף ביורו 1984 ובמונדיאל 1990.
קריירה כשחקן > קריירת מועדונים > תחילת הדרך

פרננדס, שנולד בבצ'י שבקהילה האוטונומית ולנסיה, הצטרף בנעוריו למחלקת הנוער של ויאריאל. בעונת 1978/79 החל פרננדס להשתלב בקבוצת הבוגרים של המועדון, שהייתה אז בליגה הרביעית, תחת המאמן ז'וזפ סגר. ב-1979 עבר פרננדס לקאסטיון ששיחקה אז בליגה השנייה ונמצאת קרוב לביתו בבצ'י. כבר בגיל 17 היה פרננדס שחקן משמעותי בקבוצה, והוא פתח ב-26 משחקי ליגה בעונתו הראשונה בקבוצה. את שער הבכורה שלו במדי הקבוצה כבש ב-13 בינואר 1980, השער היחיד בניצחון 1-0 על אוססונה. בעונת 1980/81 הפך לשחקן קבוע בהרכב הקבוצה, ולמעט משחק אחד פתח בכל יתר 37 מחזורי הליגה, בהם הבקיע 7 פעמים. הוא עזר לקאסטיון לסיים במקום הראשון בליגה ובכך להעפיל לליגה הראשונה.